ทำให้ตัวเองรู้สึกสบายขึ้น พักและทำตัวให้ผ่อนคลาย
นี่หมายความว่าคุณควรยกเลิกนัดหรือแผนใดๆ และให้คนอื่นๆ (เช่น ผู้ปกครอง ครอบครัว หรือเพื่อนร่วมงาน) รู้ว่าคุณป่วย ยิ่งคุณใส่ใจกับการดูแลตนเองมากเท่าไหร่ ก็มีโอกาสมากขึ้นที่คุณจะหายเร็ว ให้ไปที่ที่คุณรู้สึกสบายและพักผ่อน เช่น ห้องนอนหรือห้องนั่งเล่น ถ้ามีคนอื่นอยู่รอบๆ ขอให้แน่ใจว่าเขาจะช่วยเหลือคุณมากกว่าจะรบกวนคุณ หาอะไรก็ตามที่คุณต้องการใช้เพื่อให้หายป่วย เช่น ผ้าห่ม หรือเสื้อคลุมเพื่อให้ความอบอุ่น กระบอกน้ำร้อน หนังสือหรือภาพยนตร์ น้ำดื่ม และถัง (ถ้าคุณรู้สึกคลื่นเหียน) เป็นต้น  ถ้าคุณเป็นไข้ ให้หาผ้าเปียกน้ำเย็นๆ พร้อมไว้ ถ้าคุณรู้สึกร้อน ให้โปะผ้าที่หน้าผากหรือบริเวณอื่นเพื่อช่วยบรรเทาอาการ หลีกเลี่ยงการสูบบุหรี่หรือการสูดดมควันบุหรี่ น้ำอุ่นจะช่วยผ่อนคลาย ดังนั้น คุณก็จะรู้สึกสบายและอยากพักผ่อนหลังจากนั้น นอกจากนี้ ไอน้ำจะช่วยให้ความชุ่มชื้นและบรรเทาทางเดินหายใจ ซึ่งก็จะทำให้คุณรู้สึกดีขึ้นถ้าคุณแน่นจมูก หลังจากอาบน้ำเสร็จแล้ว ให้ไปที่ที่คุณจัดเตรียมไว้พักและทำตัวให้อบอุ่นด้วยการห้มผ้าห่มหรือสวมเสื้อคลุม นั่ง พักผ่อน และทำตัวให้สบาย งีบหลับบ่อยๆ ขณะที่คุณพยายามทำให้ตัวเองรู้สึกดีขึ้น ตั้งเป้าว่าควรหลับ 8-10 ชั่วโมงต่อวันขณะที่คุณป่วย นี่จะช่วยให้ร่างกายของคุณใช้พลังงานโดยตรงในการบรรเทาอาการป่วยที่เป็นอยู่ ขณะที่คุณป่วยอยุ่ อย่าทำกิจกรรมที่ต้องใช้แรงมากเกินไป ให้ออกกำลังกายกลางๆ เช่น โยคะ หรือเดิน หากคุณมีปัญหาเกี่ยวกับการหายใจ (ไอ แน่นปอด เป็นต้น) หรือเป็นไข้และปวดตัว ถ้าเป็นกรณีเหล่านี้ คุณควรงดการออกกำลังกายไม่ว่าจะเป็นประเภทใดก็ตาม พยายามหลีกเลี่ยงการทำงาน การอยู่ในสถานการณ์ที่จะทำให้เครียด การทำงานบ้าน เป็นต้น ขณะที่คุณป่วย เป้าหมายของคุณคือการมีอาการดีขึ้น ให้พักผ่อนและคุณก็จะได้มีโอกาสกลับไปทำสิ่งต่างๆ ที่คุณอยากทำ  ถ้าคุณอยากจะทำตัวยุ่งๆ หรือรู้สึกเบื่อขณะที่นอนซมอยู่ ให้ลองทำกิจกรรมบันเทิงเบาๆ เช่น ดูโทรทัศน์ หรืออ่านหนังสือ ถ้าคุณสามารถทำได้ ให้ขอความช่วยเหลือจากคนอื่นให้ช่วยทำงานบ้าน เตรียมอาหาร เป็นต้น หรือทำสิ่งอื่นๆที่ต้องทำแทนขณะที่คุณป่วย
ให้การรู้สึกดีขึ้นเป็นสิ่งที่สำคัญที่สุด. เตรียมพื้นที่สำหรับการพักฟื้น. อาบน้ำอุ่น. นอนหลับเยอะๆ. หยุดพักการออกกำลังกายอย่างหนัก. ทำกิจกรรมให้น้อยที่สุด.
https://www.wikihow.com/Make-Yourself-Feel-Better-(When-You%27re-Sick) https://www.wikihow.com/Make-Yourself-Feel-Better-(When-You%27re-Sick)
Making yourself Comfortable Resting and Relaxing